শেষ মুর্হুতে মার্কেটগুলোতে বৈশাখী আমেজ ॥ কেনাকাটার ধুম | টি নিউজ বিডি
Oops! It appears that you have disabled your Javascript. In order for you to see this page as it is meant to appear, we ask that you please re-enable your Javascript!
এক্সক্লুসিভ
অপরাধ পরিক্রমা
দুর্নীতি
আইন আদালত
স্বাস্থ্য
পত্রিকায় টাঙ্গাইল
নিজস্ব মন্তব্য
অর্থ ও ব্যবসা
সম্পাদকীয়
প্রথম পাতা
শীর্ষ সংবাদ
টাঙ্গাইলের খবর
সদর
কালিহাতী
গোপালপুর
ঘাটাইল
দেলদুয়ার
ধনবাড়ী
নাগরপুর
বাসাইল
ভূঞাপুর
মধুপুর
মির্জাপুর
সখীপুর
রাজনীতি
শিক্ষাঙ্গন
খেলার খবর
বিনোদন
তথ্য ও প্রযুক্তি
কৃষি ও কৃষক
সাহিত্য-সংস্কৃতি
শেষ মুর্হুতে মার্কেটগুলোতে বৈশাখী আমেজ ॥ কেনাকাটার ধুম
0
অর্থ ও ব্যবসা, টাঙ্গাইল, বিনোদন, শীর্ষ সংবাদ, সদর, সর্বশেষ ৫০
এপ্রিল ১৩, ২০১৭
অ+ অ-
ইমেইল প্রিন্ট
শেয়ার করুন
জাহিদ হাসান ॥
আর মাত্র কয়েক ঘন্টা বাকি! ১৪ এপ্রিল বাঙালীর প্রাণের উৎসব পহেলা বৈশাখ। ভেদাভেদ ভুলে বাঙালী এবার বরণ করতে যাচ্ছে ১৪২৪ বঙ্গাব্দকে। চারপাশে এখন শুধুই বৈশাখী আমেজ। নববর্ষ বরণ করতে এখন শুধু পান্তাভাত আর ইলিশ মাছ খাওয়ার মধ্যেই সীমাবদ্ধ থাকে না বাঙালী, এ সময় পুরো টাঙ্গাইল জেলা রঙিন সাজে সেজে ওঠার প্রস্তুতি নেয়। তারই ধারাবাহিকতায় নতুন পোশাক কেনাকাটায় শহরবাসী এখন ব্যস্ত। ছোট-বড় সকলেরই পছন্দ এসে মিলে যায় বৈশাখ বরণে। সকলেরই পছন্দ লাল-সাদা রঙের পোশাক। তবে এবার লাল-সাদার পাশাপাশি মেজেন্ডা, মেরুন, কমলা, অফ হোয়াইট ও উজ্জ্বল রং ব্যবহার করে পোশাকগুলোকে দেয়া হয়েছে উৎসবের আমেজ। ক্রেতারাও ভিন্ন রঙের পোশাকে বৈশাখ বরণ করতে স্বাচ্ছ্যন্দেই আকৃষ্ট হচ্ছেন লাল-সাদাসহ বাহারি রঙের পোশাক কিনতে।
শহরের মার্কেট এলাকায় উপচে পড়া ভিড়। তীব্র রোদ মাথায় নিয়ে ক্রেতারা নববর্ষ উপলক্ষে কেনাকাটায় ব্যস্ত। দেখা গেল, সব বয়সী নারী ও পুরুষ সঙ্গে ছোটরাও নিজেদের পছন্দমতো পোশাক কিনতে মার্কেটে ভিড় জমিয়েছেন। পহেলা বৈশাখ উপলক্ষে ফুটপাথগুলোতেও বেচাকেনায় ক্রেতা-বিক্রেতাদের হিমশিম খেতে দেখা গেল। নববর্ষের দিনটি শুধু নারী কিংবা পুরুষের জন্য নয়, ছোট থেকে বড় সকলেরই এই দিনটি ঘিরে থাকে নানান আশাআকাক্ষা। আর তাইতো গ্রীষ্মের এই খরতাপও দমিয়ে রাখতে পারেনি এসব উৎসবমুখর মানুষকে। আর এই সুযোগে ক্রেতাদের আকৃষ্ট করতে বাহারি ডিজাইনের বৈশাখী পণ্যের পসরা সাজিয়ে রেখেছেন ব্যবসায়ীরাও।
মার্কেট ঘুরে বৈশাখের জমজমাট কেনাকাটার চিত্র দেখা যায়। মার্কেটগুলোর প্রতিটি দোকানে ক্রেতার উপস্থিতি দেখা গেল। বিক্রেতারা ক্রেতাদের পছন্দ ও চাহিদামতো পণ্য দেখাতে হিমশিম খাচ্ছেন। মার্কেট ঘুরে দেখা গেল, শাড়ি, থ্রিপিস, অলঙ্কারে বৈশাখের রং লাল-সাদার প্রাধান্য বেশি দোকানগুলোতে। সেই সঙ্গে রয়েছে লোকজ ঐহিত্যের ছাপ। তবে অন্য রঙের পণ্যও দেখা গেল।
ব্যবসায়ীরা টিনিউজকে জানান, প্রতিবার পহেলা বৈশাখে লাল-সাদার কদর বেশি থাকে। তবে ফ্যাশনের পরিবর্তন ও ভিন্ন দেখার চিন্তাভাবনা থেকে তরুণীরা বর্তমানে বিভিন্ন রঙের পোশাককেও গুরুত্ব দিচ্ছেন। পহেলা বৈশাখ উপলক্ষে ব্যবসায়ীরা লাল-সাদার কম্বিনেশনে বিভিন্ন ডিজাইনের শাড়ি নিয়ে এসেছেন। এখানে কাতান, তাঁত, টাঙ্গাইল ও বুটিকস, সিল্ক, জামদানি, কোটাসহ নানা ধরনের বৈশাখের শাড়ি পাওয়া যাচ্ছে। শাড়িগুলো মিলবে পাঁচশো টাকা থেকে ১০ হাজার টাকার মধ্যে। বৈশাখের কেনাকাটা করতে মার্কেটে এসেছেন আফিফা আজাদ। তিনি টিনিউজকে বলেন, প্রতি পহেলা বৈশাখেই আমি শাড়ি পরে থাকি। তাও ঐতিহ্যবাহী লাল-সাদা শাড়ি ও কাঁচের চুড়ি। বাঙালীর এতিহ্য নববর্ষকে বরণ করা। এ দিনটি ঘিরে প্রতিটি বাঙালীরই বোধ হয় বিভিন্ন পরিকল্পনা থাকে।
নববর্ষের বিশেষ পোশাক নিয়ে হাজির বিভিন্ন শপিংমলও। বিক্রির ধুম লেগেছে। বিভিন্ন পোশাক বিক্রেতা টিনিউজকে জানান, বৈশাখ উদযাপনে ধনী-গরিব নির্বিশেষে সবাই যার যার সাধ্যমতো কেনাকাটা করেন। ঈদের মতো বৈশাখ সামনে রেখে বেচাকেনা জমে ওঠে। এজন্য আমরাও আলাদা প্রস্তুতি নিয়ে থাকি। বিভিন্ন শপিংমল ঘুরে দেখা গেছে, পরিবার-পরিজন ও বন্ধুবান্ধব নিয়ে ক্রেতারা ব্যস্ত বৈশাখী কেনাকাটায়। বৈশাখ বরণে মার্কেটগুলোতে ক্রেতাদের উপচে পড়া ভিড়।
জানা গেল, এবারের নববর্ষ উপলক্ষে গরমে পরার জন্য আরামদায়ক সুতি কাপড়ের সালোয়ার কামিজ ও পাঞ্জাবি আনা হয়েছে। পোশাকে লাল-সাদার পাশাপাশি উজ্জ্বল রং যেমন হলুদ, কমলা, মেরুন ও নীল ইত্যাদি ব্যবহার করা হয়েছে। এছাড়া সিøম ফিটের সুতির পাঞ্জাবিতে এপি¬কের কাজ, এ্যামব্রয়ডারি, মাল্টি কালার প্রিন্ট ব্যবহার করা হয়েছে। আর শাড়িতে এ্যামব্রয়ডারি, টাই ডাই এপি¬কের কাজ রয়েছে। শাড়িগুলোর আঁচলে ঝুল ও বিভিন্ন আল্পনা প্রিন্ট ব্যবহার করা হয়েছে। আছে রঙিন জামদানি ও হাফ সিল্কের চেক শাড়িও। মেয়েদের কামিজে এ্যামব্রয়ডারি ও টাই ডাই, ফুলেল প্রিন্টের কাজ করা হয়েছে। বৈশাখের সাজের সঙ্গে শাড়ি ও সালোয়ার কামিজের সঙ্গে মিলিয়ে পরার জন্য আরও আনা হয়েছে বিভিন্ন নক্সার ব্যাগ, গহনা ও ঘর সাজানোর সামগ্রী। ক্রেতা তমাল ও মিম দম্পতি টিনিউজকে বলেন, এবারের পহেলা বৈশাখ উপলক্ষে বরাবরের মতোই রুচিশীল ও গুণগতমানের পোশাক এনেছে। আমরা সব সময়ই কেনাকাটা করি। আর মাত্র কয়েক ঘন্টা পরই পহেলা বৈশাখ। এ উপলক্ষেই কেনাকাটা করতে আসা।
বৈশাখী আয়োজনে এনেছে নতুন পোশাকের সম্ভার। ছেলেদের সুতি, এন্ডি ও লিলেনের পাঞ্জাবিতে ব্যবহার করা হয়েছে সাদা, লাল, মেরুন ও নীল রং। এতে আছে এ্যামব্রয়ডারি ও প্রিন্টের কাজ। মেয়েদের সালোয়ার কামিজে সুতি ও লিলেনের কাপড় ব্যবহার করা হয়েছে। এর ওপর আছে হ্যান্ড এ্যামব্রয়ডারি ও প্রিন্টের কাজ, আর সুতি ও হাফ সিল্কের রঙিন শাড়িতে টাই ডাই, এ্যামব্রয়ডারি ও টেসেল ব্যবহার করা হয়েছে। এছাড়াও বিভিন্ন বুটিক হাউসগুলোর মধ্যে বৈশাখের রঙিন পোশাক আনা হয়েছে। লক্ষ্য করা গেছে, লাল-সাদা মিশেলের শাড়ি, পাঞ্জাবি, ফতুয়া, সালোয়ার-কামিজ ও শিশুদের পোশাকের প্রতিই ক্রেতাদের আগ্রহ বেশি।
শেয়ার করুন
Like to share?
Newer Postসমবায় মার্কেটের দোকান বরাদ্দ, হস্তান্তর, পজিশনসহ সব কার্যক্রমের ওপর স্থিতাবস্থা জারি করেছেন আদালত
Older Postমাভাবিপ্রবি ছাত্রের উপর হামলার প্রতিবাদে মানববন্ধন ॥ শনিবার ক্লাস বর্জনের ঘোষণা
মন্তব্য করুন জবাব বাতিল
আপনার ই-মেইল এ্যাড্রেস প্রকাশিত হবে না। * চিহ্নিত বিষয়গুলো আবশ্যক।
মন্তব্য
নাম *
ইমেইল *
ওয়েবসাইট
সর্বশেষ সংবাদ
কৃষক লীগের কেন্দ্রীয় কমিটির সহ-সভাপতি আজিজুল হক ইন্তেকাল করেছেন
ভূঞাপুরে শিক্ষার্থীদের মাঝে গীতাদান
শিশুদের প্রোগ্রামার বানানোর কর্মসূচী হাতে নেয়া হয়েছে- মোস্তফা জব্বার
নাগরপুরে আওয়ামী লীগের বর্ধিত সভা অনুষ্ঠিত
কালিহাতীতে রাস্তার উন্নয়ন কাজের উদ্বোধন
মির্জাপুরে জিয়াউর রহমানের ৮২তম জন্মদিন পালিত
অস্ত্র ও মাদক আইনে পৃথক মামলায় এক যুবককে ২০ বছর কারাদণ্ড
গোপালপুর উপজেলা আ’লীগের সাবেক সভাপতি মুজিবুর রহমানের মৃত্যুবার্ষিকী পালিত
টাঙ্গাইলের দরিদ্র শীতার্থদের মাঝে কম্বল বিতরন করেছে ইর্ন্টানি চিকিৎসকরা
দেলদুয়ারে সৈয়দ আব্দুল জব্বার স্কুলের বার্ষিক ক্রীড়া অনুষ্ঠিত
© সর্বস্বত্ব স্বত্বাধিকার সংরক্ষিত টি নিউজ বিডি ২০১৬
সম্পাদক ও প্রকাশকঃ সোলায়মান হাসান।
বার্তা ও বাণিজ্যিক কার্যালয়ঃ মুক্তিযোদ্ধা ফারুক আহমদ মার্কেট (২য় তলা), সিডিসি’র দক্ষিন পাশে, খালপাড় গলি, নিরালা মোড়, টাঙ্গাইল-১৯০০।
সম্পাদক-০১৭৮৮৭১২৫৬৬, বার্তা বিভাগঃ ০১৭১১০৪০৯৭৮, ০১৬৭০৫০৭৮০১, ই-মেইলঃ tnewsbd1900@gmail.com
এই ওয়েবসাইটের কোন লেখা বা ছবি অনুমতি ছাড়া নকল করা বা অন্য কোথাও প্রকাশ করা সম্পূর্ণ বেআইনি।
Designed ☼ Provided By S H O P N O
Scroll
ব্রেকিং নিউজঃ
রুপাকে গণধর্ষণ ও হত্যা মামলার স্বাক্ষ্য গ্রহণ চলছে ॥ ২১ জানুয়ারি পরবর্তী স্বাক্ষ্য গ্রহণ মুক্তিযোদ্ধা ফারুক হত্যা মামলার সাক্ষ্য গ্রহণের পরবর্তী তারিখ আগামী ২২ জানুয়ারি